Maitane Alonso

Maitane Alonso Monasterio (Sodupe, Gueñes, Bizkaia, 2001eko urtarrilaren 7a)  medikua eta ikertzailea da

 Ikertzaile ibilbidea 
Maitane txikitatik hasi zen Elhuyarren udalekuetan eta zientzia azoketan parte hartzen. Zientzia giroan sortutako ikerketarako interesak elikagaien kontserbazioa luzatzen duen makina asmatzera bultzatu zuen. Etxean egindako makinarekin Elhuyarreko zientzia azokan egon zen lehenengo aldiz, 2017an. Hurrengo urtean Bartzelonako Expocerca Jove azokan, aurkeztu zuen proiektua eta han ere saritua suertatu zen. Urte berean Txileko zientzia azoka batean ere egon zen, ESI Amlat izenekoan. 2019an, Intel ISEF bilkuran egoteko aukera izan zuen, Phoenix hirian (Arizona, AEB). Proiektuak bi sari jaso zituen bertan, iraunkortasuneko kategoriako lehena, eta mikrobiologia alorreko bigarrena.  NASAri bere proiektua azaltzeko aukera izan zuen bertan eta interesa ere piztu zuen. 

2020an, elikagaiak kontserbatzeko sistema ekonomiko azkar eta jasangarria enpresa bihurtu zuen, Innovating Alimentary Machines.

2021ean, #NoMoreMatildas kanpainako ekitaldi batean parte hartu zuen, Parlamentuaren Espainiako egoitzan.

Maitane Alonsok Gurutzetako Ospitaleko pazienteen prostatako minbizi metastasikoaren mutazio germinalak ikertu ditu. Ikerketa Estatu Batuetara eraman zuen, San Frantziskora, munduko onkologia genitourinarioari buruzko kongresu ospetsuenera.

 Sariak eta aipamenak 

 2017an Elhuyar Zientzia Azokan saria jaso zuen. 16 urte zituenean Maitane Alonsok bere ideiaren lehen prototipoa eraman zuen Marta Camara ikaskidearekin batera, Elhuyar Zientzia Azokara. Ikergaia, jakien kontserbazioa.
 2018an, Bartzelonan, 1. saria eta ohorezko aipamena lortu zituen XIX Exporecerca Jove gazteen zientzia-proiektuen azokan, hainbat herrialdetako gazteek aurkeztutako 115 zientzia-proiekturen artean. 
 Txilen ESI AMLATen Nazioarteko zientzia azokan ere aurkeztu zuen bere proiektua eta (azoka horretan, proiektua aurkezteaz gain, euskarazko bertsoak ere kantatu zituen baita Agurra dantzatu ere).
 2019ko maiatzean, aukera izan zuen Intel ISEF bilkuran egoteko, Phoenix hirian (Arizona, AEB). Proiektuak bi sari jaso zituen bertan, iraunkortasuneko kategoriako lehena, eta mikrobiologia alorreko bigarrena.https://radiopopular.com/maitane-alonso-monasterio-una-cientifica-de-presente-y-futuro/nere
 2020an haren start-up Espainiako Everis sariaren finalista izan da.

 AEBetan jasotako sariaren ondorioz, asteroide bati Maitane Alonso izena jarriko diote, baita Bilboko ikastetxe bati ere.

 Erreferentziak 

 Kanpo estekak 
 https://iamofficialblog.wordpress.com/
 https://www.youtube.com/watch?v=KQmOZx0wueA
 Zoritxarrez, pazientea ezin da beti sendatu, baina beti zaindu daiteke Berria, 2025.06.13

Kategoria:Gueñestarrak
Kategoria:Emakume asmatzaileak
Kategoria:Euskal Herriko asmatzaileak
Kategoria:Euskal Herriko Unibertsitateko ikasleak
Kategoria:Euskal Herriko medikuak
Kategoria:Emakume medikuak
Kategoria:Emakume ikertzaileak